Conveni per promoure els valors naturals del Parc Natural del Montgrí, les Illes Medes i el ... :: Torroella de Montgrí - l'Estartit Documento sin título
Conveni per promoure els valors naturals del Parc Natural del Montgrí, les Illes Medes i el ...
dt 17 juny de 2014 a les 12:07:32 [Informació Municipal: Notícies] 419 lectures
(14.06.14) El conseller d'Agricultura, Ramaderia, Pesca, Alimentació i Medi Natural, Josep Maria Pelegrí, i l’alcalde de Tor...
(14.06.14) El conseller d'Agricultura, Ramaderia, Pesca, Alimentació i Medi Natural, Josep Maria Pelegrí, i l’alcalde de Torroella de Montgrí (Baix Empordà), Jordi Cordón, van signar divendres al vespre un conveni de col·laboració per promoure els valors naturals i culturals del Parc Natural del Montgrí, les Illes Medes i el Baix Ter.
Concretament, la signatura del conveni formalitza la divulgació, la informació i la presentació dels valors naturals i culturals a través del Centre d’Interpretació Can Quintana-Museu de la Mediterrània. A més, el museu, que és ja l’equipament del Parc Natural en la seva part terrestre, impulsa també la recerca a través del seu Centre de Documentació. A banda, l’acord formalitza també la coordinació de la gestió del patrimoni cultural del Parc.
El conveni permet promoure un programa educatiu encaminat a difondre els valors naturals i culturals del territori en matèria d’educació ambiental, així com promoure accions de coneixement i de divulgació dels valors del territori entre la població.
Per a Pelegrí, aquest conveni «reafirma el compromís del Departament d’Agricultura amb aquest Parc Natural, que és sens dubte una infraestructura de país i una garantia i reservori del nostre patrimoni natural i, alhora, dinamitzadora i vertebradora del territori».
Així, Pelegrí ha lloat el paper que ja està desenvolupant des de fa temps el Museu de la Mediterrània i també «el rol multidisciplinari que té aquest parc, ja que és un recurs natural que cal conservar, però també un recurs pedagògic, turístic, de recerca, social i, evidentment, agrícola.»
Per a l'alcalde, convenis com aquest demostren la voluntat de la Generalitat de fer avançar el parc amb pas ferm i amb accions concretes que permetin dotar-lo d'eines perquè sigui un actiu per al territori.
http://www.torroella-estartit.cat/index.php?option=com_content&task=view&id=3039&Itemid=215